Krajniak, Milan, minister práce, sociálnych vecí a rodiny SR (2022-10-05):
Pán poslanec Viskupič, najskôr jedna poznámka. Ubezpečujem ťa, pán poslanec, že keď som prišiel na vládu už s tým konkrétnym dohodnutým návrhom tretej varianty tej inflačnej pomoci pre, ďakujem, inflačnej pomoci pre dôchodcov, tak som neprišiel s novelou zákona o štátnom rozpočte, lebo som bol na 100 % presvedčený, že teda to nepotrebujeme urobiť. Akurát priamo na vláde sme zistili, že zákon o rozpočtových pravidlách vyslovene zakazuje použitie zvýšeného výberu daní a odvodov na krytie výdavkov mimo štátneho rozpočtu. To znamená, že preto vlastne priamo na vláde sme sa dohodli alebo tesne pred vládou, že vlastne musíme urobiť aj tento krok bé, lebo inak to nevie Sociálna poisťovňa vyplatiť. Ona by to teoreticky mohla vyplatiť, ale tým pádom by sme museli v ďalších mesiacoch v decembri niečo škrknúť. To, čo by sa vyplatiť nemohlo. To, čo iný rezort alebo iný ústredný orgán štátnej správy mal vo výdavkoch naplánované. Čiže toto je ten dôvod. Ja som, ja som tiež predpokladal, že to nemusíme urobiť. Naozaj sme sa dlho, dlho, dlho o tom bavili. A aj naše legislatívne odbory Úradu vlády, ministerstva práce, ministerstva financií a dospeli sme k tomu, že bez toho sa to urobiť nedá. Nevymýšľam si. Takto to bolo. A teraz druhá odpoveď na tvoju otázku, prečo ja, no. Preto vlastne ja som bol predkladateľ toho návrhu. Vedeli sme, že pán, okrem toho vedeli sme, že pán minister financií ide na Ecofin do Bruselu a bude sa snažiť presadiť to, čo sa vyzerá, že sa podarilo presadiť. To znamená, že budeme môcť nejakú časť nevyčerpaných eurofondov použiť na pomoc v súvislosti s energiami pre firmy, prípadne verejnú správu, domácnosti. A práve aj na základe tohoto, aj na základe toho, tej smernice, ktorá prešla v piatok vlastne musí pán minister financií logicky prerábať návrh štátneho rozpočtu na budúci rok, kde môže už počítať s nejakými inými príjmami, s ktorými doteraz počítať nemohol. A ako viete, ten rozpočet musí byť v parlamente, myslím, do desiatich dní, do budúcej soboty, pokiaľ sa nemýlim. Takže toto sú tie dôvody, že prečo som tu ja. A okrem toho, však mi bytostne na tom záleží, keď viem, že chcem tie štrnáste dôchodky vyplatiť. No tak mi nevadí, že musím čeliť týmto otázkam. Rád na ne budem čeliť. Ale, pán poslanec Viskupič, pán poslanec Dostál, pán poslanec Beluský, ja si uvedomujem alebo predpokladám, že myslíte tú svoju námietku o nutnosti podrobnejšie rozpísať na čo má byť tých zvyšných 1,3 mld. použité dobromyseľne, nie ako zámienku. Preto som splnomocnený a poverený kolegami vo vláde vám oznámiť, že nestihli sme to pripraviť na dnes, pretože to bolo v súvislosti s inými vecami, ktoré ministerstvo financií muselo robiť termínovaných, to nestihli pripraviť. Ale ak by ste boli ochotní pustiť tento návrh do druhého čítania. Tak v druhom čítaní dáme pozmeňujúci návrh s podrobnejším rozpisom toho, čo presne žiadate. Aby ste vedeli, že, že na aké položky to má byť použité. Čiže toto som splnomocnený a poverený kolegami vo vláde, že vám môžem oznámiť a chcem vás, nebudem vás nijako lámať ani nič, chcem vás požiadať v tomto o dobromyseľnosť, že nikto z nás, myslím si, že to hovorím úprimne za všetkých kolegov vo vláde, nechce tie peniaze použiť na nič iné, iba na, buď inflačnú pomoc, alebo pomoc v súvislosti s vysokými cenami energií pre firmy, pre verejný sektor. A čo je tiež v podstate inflačná pomoc, lebo najpodstatnejšou zložkou rastúcej inflácie sú ceny energií. Čiže toto je moje stanovisko k tomu, čo som vám chcel povedať, aby ste boli o tom informovaní. Ak by ste boli ochotní to, neviem, kedy sa bude hlasovať, predpokladám, že asi zajtra, zajtra o jedenástej, ak by ste boli ochotní to pustiť normálne do procesu, tak ja nevidím žiadny problém v tom, to, čo ste požadovali, aby to bolo rozpísané podrobnejšie, aby ste to dostali vo forme pozmeňujúceho návrhu. Presne to, čo ste, neviem teraz, či pán Viskupič, alebo pán poslanec Dostál, presne to sme uvažovali, že či nestiahnuť tento návrh a v súvislosti s týmto skrátením vlastne nedať ten rozpísaný rozpočet. Ale nakoniec sme sa rozhodli pre túto cestu. Keby som vám ho vedel dnes dať, tak by sme ho už na vláde schválili dnes, myslím ten nový návrh. Čiže viem, ale urobím všetko preto, aby ste k tomu mali čo najpodrobnejšie informácie. Nie je to myslené ako žiadna kuleha na poslancov. Ja to robím naozaj kvôli tomu, že viem, že ani tie štrnáste dôchodky neviem bez toho vyplatiť. Tak preto robím. A normálne ľudsky na vás apelujem. (Reakcia z pléna.) Dvestosedem myslíte. Tak. Hej, hej ,hej, ale však v poriadku. Pochopil som. S kolegami na vláde sme o tom hovorili, že chcete podrobnejší rozpis. Hovorím vám, že mám pocit, že nemáte so mnou takú skúsenosť, že by som vás chcel vedome zavádzať. A preto vám hovorím, že teda s takouto ponukou voči poslancom, ktorí chcú podrobnejší rozpis prichádzam. Ďakujem.